CELEX: 62019CN0442
Language: mt
Date: 2019-06-12 00:00:00
Title: Kawża C-442/19: Talba għal deċiżjoni preliminari mressqa mill-Hoge Raad der Nederlanden (il-Pajjiżi l-Baxxi) fit-12 ta’ Ġunju 2019 – Stichting Brein vs News-Service Europe BV

21.10.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 357/5
            
         
      Talba għal deċiżjoni preliminari mressqa mill-Hoge Raad der Nederlanden (il-Pajjiżi l-Baxxi) fit-12 ta’ Ġunju 2019 – Stichting Brein vs News-Service Europe BV
      (Kawża C-442/19)
      (2019/C 357/08)
      Lingwa tal-kawża: l-Olandiż
      
         Qorti tar-rinviju
      
      Hoge Raad der Nederlanden
      
         Partijiet fil-kawża prinċipali
      
      
         Rikorrenti: Stichting Brein
      
         Konvenuta: News-Service Europe BV
      
         Domandi preliminari
      
      
                  1)
               
               
                  L-operatur ta’ pjattaforma ta’ servizzi Usenet (bħal ma kienet NSE) […], iwettaq komunikazzjoni lill-pubbliku fis-sens tal-Artikolu 3(1) tad-Direttiva 2001/29/KE tal-Parlament Ewropew u tal-Kunsill tat-22 ta’ Mejju 2001 dwar l-armonizzazzjoni ta’ ċerti aspetti ta’ drittijiet ta’ l-awtur u drittijiet relatati fis-soċjetà ta’ l-informazzjoni (ĠU Edizzjoni Speċjali bil-Malit, Kapitolu 17, Vol. 1, p. 230, iktar ’il quddiem id-“Direttiva dwar id-drittijiet tal-awtur”)?
               
            
                  2)
               
               
                  F’każ ta’ risposta fl-affermattiv għall-ewwel domanda (u għalhekk, f’każ ta’ eżistenza ta’ komunikazzjoni lill-pubbliku):
                  Il-konstatazzjoni li l-operatur ta’ pjattaforma ta’ servizzi Usenet wettaq komunikazzjoni lill-pubbliku fis-sens tal-Artikolu 3(1) tad-Direttiva dwar id-drittijiet tal-awtur, tipprekludi l-applikazzjoni tal-Artikolu 14(1) tad-Direttiva 2000/31/KE tal-Parlament Ewropew u tal-Kunsill tat-8 ta’ Ġunju 2000 dwar ċerti aspetti legali tas-servizzi minn soċjetà ta’ l-informazzjoni, partikolarment il-kummerċ elettroniku, fis-Suq Intern (Direttiva dwar il-kummerċ elettroniku) (ĠU Edizzjoni Speċjali bil-Malti, Kapitolu 13, Vol. 25, p. 399; iktar ’il quddiem id-“Direttiva dwar il-kummerċ elettroniku”)?
               
            
                  3)
               
               
                  F’każ ta’ risposta fin-negattiv għall-ewwel jew għat-tieni domanda (u għalhekk, jekk bħala prinċipju l-eżenzjoni prevista fl-Artikolu 14(1) tad-Direttiva dwar il-kummerċ elettroniku hija applikabbli):
                  L-operatur ta’ pjattaforma ta’ servizzi Usenet, li jipprovdi servizzi […], għandu rwol attiv li barra minn hekk jipprekludi l-applikazzjoni tal-Artikolu 14(1) tad-Direttiva dwar il-kummerċ elettroniku?
               
            
                  4)
               
               
                  L-operatur ta’ pjattaforma ta’ servizzi Usenet li jwettaq komunikazzjoni lill-pubbliku u li għandu d-dritt li jibbaża ruħu fuq l-Artikolu 14(1) tad-Direttiva dwar il-kummerċ elettroniku jista’ jiġi suġġett għal ordni ta’ waqfien tal-ksur jew għal ordni li għandha portata iktar wiesgħa minn dik deskritta fl-Artikolu 14(3) tad-Direttiva dwar il-kummerċ elettroniku, jew tali ordni tmur kontra l-Artikolu 15(1) tad-Direttiva dwar il-kummerċ elettroniku?